বাবা হলেন জাহির খান, ঘরে এল পুত্র ফতেহসিন

ওয়েব ডেস্ক: পুত্রসন্তান প্রসব করলেন প্রাক্তন ভারতীয় ক্রিকেটার জাহির খানের (Zaheer Khan) স্ত্রী সাগরিকা ঘাটগে (Sagarika Ghatge)। সোশ্যাল মিডিয়ায় পোস্ট দিয়ে সবাইকে দিলেন এই সুখবর, ছেলের নাম কী তাও জানিয়ে দিয়েছেন দুজনে। এই আইপিএলে (IPL 2025) লখনউ সুপার জায়ান্টসের (LSG) মেন্টর জাহির। তাঁর দল সাত ম্যাচে আট পয়েন্ট নিয়ে লিগ টেবিলে পঞ্চম স্থানে আছে।

নিজের অফিসিয়াল ইনস্টাগ্রাম হ্যান্ডলে একটি ছবি পোস্ট করেছেন সাগরিকা। ছবিতে তিনি, জাহিরের সঙ্গে সদ্যোজাতকে দেখা যাচ্ছে। পুত্রসন্তানের নাম তাঁরা রেখেছেন ফতেহসিন খান (Fatehsinh Khan)। ক্যাপশনে সাগরিকা লেখেন, “ভালোবাসা, কৃতজ্ঞতা এবং ঐশ্বরিক আশীর্বাদের সঙ্গে আমরা স্বাগত জানাচ্ছি আমাদের খুদে শিশুপুত্র ফতেহসিন খানকে।”

আরও পড়ুন: রিয়াল মাদ্রিদের অগ্নিপরীক্ষা, কঠিন চ্যালেঞ্জ বায়ার্নেরও

View this post on Instagram

A post shared by Sagarika Z Ghatge (@sagarikaghatge)

ওই পোস্টে কমেন্ট উপচে পড়ছে। অঙ্গদ বেদি, হরভজন সিং, প্রজ্ঞা কাপুররা অভিনন্দন জানিয়েছেন। জাহির এবং সাগরিকার বিয়ে হয়েছিল ২০১৭ সালে। আট বছর পর এল তাঁদের প্রথম সন্তান। সম্প্রতি প্রাক্তন ভারতীয় ক্রিকেটারের সঙ্গে তাঁর প্রেম নিয়ে মজার কথা খোলসা করেছিলেন সাগরিকা। জাহির নাকি প্রথম দিকে কথাই বলতে পারতেন না। অনেক সাধ্যসাধনা করে সম্পর্কের জল গড়ায়।

মুম্বই ইন্ডিয়ান্সের হয়ে আইপিএল খেলা জাহির সেই দলেরই মেন্টর হিসেবে দীর্ঘদিন কাজ করেছেন। এবারই প্রথম ওয়াংখেড়ে ছেড়ে বেরলেন। এলএসজির মেন্টর হিসেবে মরসুমটা বেশ ভালোই কাটছে। সাত ম্যাচের মধ্যে চারটেই জিতেছে তারা। প্লে অফের সম্ভাবনা যথেষ্ট উজ্জ্বল।

দেখুন অন্য খবর: